**ΛΟΓΑΡΙΑΣΜΟΣ ΕΝΙΣΧΥΣΕΩΣ ΔΙΚΗΓΟΡΩΝ ΕΠΑΡΧΙΩΝ**

Σωματείο μη κερδοσκοπικού χαρακτήρα

ΑΧΑΡΝΩΝ 29-10439 ΑΘΗΝΑ

ΤΗΛ.210-8822076 ΦΑΞ 210-8822914

Αθήνα 29 Σεπτεμβρίου 2020

Αριθ. Πρωτ. 1559

Προς

1. Τις κες και κους Προέδρους των Δικηγορικών Συλλόγων-μελών του Λ.Ε.Δ.Ε
2. Την κα Πρόεδρο του Συλλόγου Υπαλλήλων Δικηγορικών Συλλόγων Επαρχίας
3. Τον κ. Πρόεδρο της ΄Ενωσης Αμίσθων Υποθηκοφυλάκων Ελλάδος

Πληροφορίες: Ελ. Πίτσιλλου

**ΘΕΜΑ: Πρόσκληση των μελών της Γενικής Συνέλευσης του Λ.Ε.Δ.Ε.**

Το Διοικητικό Συμβούλιο συγκαλεί την **4ηΟκτωβρίου 2020, ημέρα Κυριακή και ώρα 7,00 μ.μ., έκτακτη** Γενική Συνέλευση των μελών του Λ.Ε.Δ.Ε., λόγω επείγουσας και έκτακτης ανάγκης, που συνίσταται στο περιορισμένο χρονικό διάστημα που απομένει μέχρι την λήξη της θητείας του παρόντος Διοικητικού Συμβουλίου .

Η Γενική Συνέλευση, την οποία συγκροτούν οι 59 Πρόεδροι των Δικηγορικών Συλλόγων που έχουν ενταχθεί στο Λ.Ε.Δ.Ε., όπως επίσης ο Πρόεδρος της Ένωσης Αμίσθων Υποθηκοφυλάκων και η Πρόεδρος του Συλλόγου των υπαλλήλων των Δικηγορικών Συλλόγων Επαρχίας, **θα συνεδριάσει, με τηλεδιάσκεψη, λόγω των έκτακτων συνθηκών που επικρατούν στην Χώρα, προκειμένου να λάβει αποφάσεις για τα ακόλουθα θέματα της ημερήσιας διάταξης:**

**1/ Τροποποίηση των διατάξεων του Καταστατικού του Λ.Ε.Δ.Ε.**

**2/ Τροποποίηση των ποσών που χορηγεί ο Λ.Ε.Δ.Ε. για ενισχύσεις.**

Σύμφωνα με τα ανωτέρω, παρακαλούμε για την διαδικτυακή σας παρουσία στην συνεδρίαση, αφού απαιτείται αυξημένη πλειοψηφία των μελών και σε περίπτωση κωλύματος, **να εξουσιοδοτήσετε μόνο τον νόμιμο αναπληρωτή σας, αποστέλλοντας εγκαίρως στον Λ.Ε.Δ.Ε. την απαιτούμενη εξουσιοδότηση**.

Η συμμετοχή σας στην τηλεδιάσκεψη θα γίνει με την ίδια διαδικασία που πραγματοποιούνται οι συνεδριάσεις της Ολομέλειας των Προέδρων των Δικηγορικών Συλλόγων.

Ως εκ τούτου, θα λάβετε εγκαίρως τον σχετικό σύνδεσμο από την Ολομέλεια.

Τέλος, υπενθυμίζουμε ότι σας έχουμε ήδη αποστείλει με ηλεκτρονικό ταχυδρομείο:

α/ σχέδιο του Καταστατικού με τις προτεινόμενες τροποποιήσεις

β/ επιστολή της προέδρου του Λ.Ε.Δ.Ε. με τις προτάσεις του Δ.Σ.

 **Η Πρόεδρος**

 **ΕΥΡΩΠΗ ΑΡΤΟΓΛΟΥ**